EkBass/fiwiki-20250220-pages-articles huggingface dataset:
Pikaluistelu talviolympialaisissa 1948

Talviolympialaisissa 1948 Sveitsin Sankt Moritzissa kilpailtiin pikaluistelussa neljällä eri matkalla. Kilpailut käytiin Badrutts-Park- jäästadionilla. ==Mitalistit== ===500 m=== Sija Maa Kilpailija Aika 1\. Finn Helgesen 43,1 2\. Kenneth Bartholomew 43,2 Thomas Byberg 43,2 Robert Fitzgerald 43,2 5\. Kenneth Henry 43,3 6\. Sverre Farstad 43,6 Torodd Hauer 43,6 Delbert Lamb 43,6 Frank Stack 43,6 ... ... ... ... 13\. Keijo Lehdikkö 44,7 14\. Antero Ojala 44,8 16\. Lassi Parkkinen 45,2 17\. Kalevi Laitinen 45,3 ===1 500 m=== Sija Maa Kilpailija Aika 1\. Sverre Farstad 2.17,6 2\. Åke Seyffarth 2.18,1 3\. Odd Lundberg 2.18,9 4\. Lassi Parkkinen 2.19,6 5\. Harry Jansson 2.20,0 6\. John Werket 2.20,2 7\. Kalevi Laitinen 2.20,3 ... ... ... ... 12\. Antero Ojala 2.21,4 21\. Pentti Lammio 2.23,9 ===5 000 m=== Sija Maa Kilpailija Aika 1\. Reidar Liaklev 8.29,4 2\. Odd Lundberg 8.32,7 3\. Göthe Hedlund 8.34,8 4\. Harry Jansson 8.34,9 5\. Jan Langedijk 8.36,2 6\. Kees Broekman 8.37,3 ... ... ... ... 8\. Pentti Lammio 8.40,7 9\. Lassi Parkkinen 8.45,0 15\. Kalevi Laitinen 8.53,0 26\. Antero Ojala 9.06,2 ===10 000 m=== Sija Maa Kilpailija Aika 1\. Åke Seyffarth 17.26,3 2\. Lassi Parkkinen 17.36,0 3\. Pentti Lammio 17.42,7 4\. Kornél Pajor 17.46,6 5\. Kees Broekman 17.54,7 6\. Jan Langedijk 17.55,3 == Lähteet == Luokka:Talviolympialaiset 1948 1948 Luokka:Vuoden 1948 pikaluistelu
Fernando Sor

Fernando Sor (14. helmikuuta 1778 – 10. heinäkuuta 1839) oli espanjalainen säveltäjä ja kitaristi.Josep Ferran Sort i MuntadesViitattu 26.7.2024 Kotimaassaan Espanjassa myös "kitaran Beethoveniksi" kutsuttu Sor kuuluu ensimmäisiin säveltäjiin, joiden ansiosta kitaraa alettiin arvostaa konserttisoittimena. ==Elämäkerta== Melko varakkaaseen perheeseen syntynyt Sor polveutui pitkästä sukulinjasta ammattisotilaita ja alun perin hänen aikeenaan olikin jatkaa tätä perinnettä. Sor kuitenkin hylkäsi sotilasuran ja kiinnostui musiikista, kun hänen isänsä tutustutti hänet italialaiseen oopperaan. Sorin isä opetti hänelle myös kitaransoittoa, vaikka kitara ei siihen aikaan ollutkaan varsinaisesti konserttisoitin, vaan sitä saattoi kuulla lähinnä kapakoissa. Sor opiskeli musiikkia luostarissa Montserrat-vuoren rinteillä ja sävelsi siellä myös ensimmäiset teoksensa kitaralle. Sor joutui kuitenkin lopettamaan opintonsa hänen isänsä kuoltua, sillä hänen äidillään ei ollut varaa kustantaa niitä. Vuonna 1808, kun Napoleon Bonaparte hyökkäsi Espanjaan, Sor alkoi säveltää kitaralle kansallismielistä musiikkia, johon usein liittyi isänmaallisia sanoituksia. Kun Espanjan armeija kukistui, hän myöntyi kuitenkin hänelle tarjottuun hallinnolliseen virkaan uudessa hallituksessa. Vuonna 1813 Sor ja monet muut ranskalaisten kanssa veljeilleet taiteilijat ja aristokraatit lähtivät Espanjasta, kun ranskalaiset ajettiin pois maasta. Hän muutti Pariisiin, eikä enää koskaan palannut kotimaahansa. Pariisissa Sor saavutti mainetta kaupungin taideyhteisössä sävellystensä ja kitaransoittotaitojensa ansiosta. Lopulta hän alkoi tehdä konserttikiertueita muualle Eurooppaan ja tuli kuuluisaksi ympäri Eurooppaa. Vuonna 1827 Sor asettui aloilleen ja päätti asua koko loppuelämänsä Pariisissa. Hänen sävellystyönsä jatkui varsin tuotteliaana. Sorin viimeiseksi teokseksi jäi messu, jonka hän sävelsi vuonna 1837 kuolleelle tyttärelleen. Tyttären kuolema sai jo valmiiksi huonossa kunnossa olevan Sorin syvän masennuksen valtaan.Fernando Sor, His Life and His MusicViitattu 26.7.2024 Hän kuoli vuonna 1839 kieli- ja kurkkusyöpään. ==Lähteet== ==Aiheesta muualla== *Kaikki Sorin sävellykset Luokka:Espanjalaiset kitaristit Luokka:Espanjalaiset säveltäjät Luokka:Klassismin ajan säveltäjät Luokka:Vuonna 1778 syntyneet Luokka:Vuonna 1839 kuolleet
Antonio Soler

Antonio Francisco Javier José Soler Ramos (3. joulukuuta 1729 – 20. joulukuuta 1783)Antoni Soler i RamosViitattu 26.7.2024 oli espanjalainen säveltäjä. == Elämä == Soler syntyi Kataloniassa vuonna 1729. Hän aloitti musiikin opiskelunsa opettelemalla soittamaan urkuja ja säveltämään. Kuuden vuoden iässä Soler pääsi laulamaan luostarin kuoroon. Vuonna 1746 hän pääsi urkuriksi Lleidan katedraaliin ja lisäksi hän tiettävästi työskenteli La Seu d'Urgelli katedralissa.Antoni Soler (Olot, 1729- El Escorial, 1783)Viitattu 26.7.2024 == Musiikki == Soler sävelsi sonaatteja, konserttoja, kamarimusiikkia, messuja ja soolokappaleita uruille. ==Lähteet== == Aiheesta muualla == * Luokka:Espanjalaiset säveltäjät Luokka:Klassismin ajan säveltäjät Luokka:Romantiikan säveltäjät Luokka:Vuonna 1729 syntyneet Luokka:Vuonna 1783 kuolleet
Pikaluistelu talviolympialaisissa 1928

Talviolympialaisissa 1928 Sveitsin Sankt Moritzissa kilpailtiin pikaluistelussa kolmella eri matkalla. Kilpailut käytiin Badrutts-Park- jäästadionilla. Kaikki mitalit yhtä lukuun ottamatta menivät Suomeen tai Norjaan. 10 000 metrin kilpailu jouduttiin perumaan jään mentyä huonoon kuntoon korkean ilman lämpötilan takia. Kilpailun lähtöhetkellä lämpötila oli jo lähes 20 astetta. Ensimmäisenä luistellut Irving Jaffee luisteli ajan 18.36,6. Kolmannessa parissa luistellut norjalainen silloinen maailmanennätysmies Armand Carlsen jäi lähes 21 minuuttia ja kun seuraavaa lähtöä oli kulunut kolme kierrosta, kilpailu päätettiin keskeyttää. Kisaa yritettiin siirtää seuraavalle päivälle, mutta suomalaiset ja norjalaiset olivat ehtineet varata liput aamujunalle, päätettiin se peruuttaa kokonaan. Kyseessä on ainoa kerta talviolympialaisten historiassa, kun kilpailu on jouduttu kokonaan perumaan. ==Mitalistit== ===500 m=== Sija Maa Kilpailija Aika 1 Bernt Evensen 43,4 1 Clas Thunberg 43,4 3 Roald Larsen 43,6 3 John Farrell 43,6 3 Jaakko Friman 43,6 6 Haakon Pedersen 43,8 ... ... ... ... 8 Bertel Backman 44,4 11 Toivo Ovaska 45,2 ===1 500 m=== Sija Maa Kilpailija Aika 1 Clas Thunberg 2.21,1 2 Bernt Evensen 2.21,9 3 Ivar Ballangrud 2.22,6 4 Roald Larsen 2.25,3 5 Edward Murphy 2.25,9 6 Valentine Bialas 2.26,3 ... ... ... ... 15 Toivo Ovaska 2.29,3 ===5 000 m=== Sija Maa Kilpailija Aika 1 Ivar Ballangrud 8.50,5 2 Julius Skutnabb 8.59,1 3 Bernt Evensen 9.01,1 4 Irving Jaffee 9.01,3 5 Armand Carlsen 9.01,5 6 Valentine Bialas 9.06,3 ... ... ... ... 10 Ossi Blomqvist 9.09,9 12 Claes Thunberg 9.11,8 13 Bertel Backman 9.14,0 == Lähteet == Luokka:Talviolympialaiset 1928 1928
Antonio Soler (kirjailija)

Antonio Soler (s. 1956 Málagassa) on espanjalainen kirjailija. Hän on saanut romaaneistaan kotimaassaan useita palkintoja. == Kirjoja == *Modelo de pasión (1993) *Los héroes de la Frontera (1995) *Las bailarinas muertas (1996) *El nombre que ahora digo (1999) *El espiritista melancólico (2001) *El camino de los ingleses (2004) *El sueño del caimán (2006) ==Palkinnot== * Premio Nadal romaanista El camino de los ingleses vuonna 2004Ganadores y finalistas del Premio Nadal Biblioteca virtual Miguel de Cervantes Viitattu 2.7.2024. ==Lähteet== Luokka:Espanjalaiset kirjailijat Luokka:Vuonna 1956 syntyneet Luokka:Elävät henkilöt
Blokki

Blokki voi tarkoittaa seuraavia asioita: * Blokki (nestejäähdytys) * Väkipyörä, pylpyrä * Valtio- tai puolueryhmittymä * Lehtiö * Meteorologista termiä Sulkukorkeapaine sanan meteorologinen slangi- ilmaisuhttp://yle.fi/aihe/artikkeli/2009/10/26/pyhainpaivaviikon-saa-1986 * Koripallossa sääntöjenmukainen koriinheiton torjunta (en) ==Lähteet==
Heinrich Schütz

Heinrich Schütz (Heinricus Sagittarius; 9. lokakuuta 1585 Köstritz – 6. marraskuuta 1672 Dresden) oli saksalainen säveltäjä ja urkuri. Hän sävelsi muun muassa ensimmäisen saksalaisen oopperan, Dafnen. Sen ensiesitys oli Torgaussa vuonna 1627, mutta teoksen musiikki on sittemmin kadonnut. Hän on huomattavin aikansa kolmesta saksalaisesta säveltäjäkolmikosta, johon kuuluivat myös Samuel Scheidt ja Johann Hermann Schein. Häntä pidetään myös merkittävimpänä Bachin edeltäjänä evankelisen kirkkomusiikin alalla. Schütz aloitti musiikin harrastamisen laulamalla kuorossa. Tämän jälkeen hän meni Marburgiin opiskelemaan lakia. Vuosina 1609–1613 hän opiskeli Venetsiassa musiikkia opettajanaan Giovanni Gabrieli. Opiskelunsa jälkeen Schütz toimi urkurina Kasselissa, mutta vuonna 1615 hän siirtyi Dresdeniin säveltämään musiikkia. Vuosina 1628–1629 hän opiskeli jälleen Venetsiassa, jossa Claudio Monteverdi esitteli hänelle uusimpia draamallisen tyylin virtauksia. Monteverdillä oli suuri vaikutus Schützin vuosina 1628–1645 tekemiin sävellyksiin, joihin kuuluvat Venetsiassa tehty Symphoniae sacrae -konserttokokoelma ja sen vuosina 1647 ja 1650 tehdyt jatko-osat Schütz työskenteli Dresdenissä kuolemaansa asti. Kolmikymmenvuotinen sota haittasi hänen työskentelyään siten, että sodan tuhojen takia hänellä oli käytettävissään vain kuoro ja muutamia soittajia. Heille hän sävelsi vuosina 1636–1639 pienimuotoisia teoksia, jotka dynaamisuudessaan ja värikkässä soitinnuksessaan ovat hänen onnistuneimpia sävellyksiään. Vieläkin kuuluisampi on hänen 86-vuotiaana säveltämänsä teis Deutsches Magnificat (1671). Se on moni-ilmeinen ja nerokas teos, jossa on viittauksia hänen nuoruusaikojensa lausunnalliseen resitatiiviin. Schütz kuoli aivohalvaukseen vuonna 1672. Valtaosa Schützin sävellystuotannosta on kirkkomusiikkia. Urkusävellyksiä hän ei kuitenkaan ole tehnyt. ==Kirjallisuutta== * ==Lähteet== == Aiheesta muualla == * Poroila, Heikki: Yhtenäistetty Heinrich Schütz (koko sävellystuotanto listattuna) Luokka:Saksalaiset säveltäjät Luokka:Barokkisäveltäjät Luokka:Renessanssisäveltäjät Luokka:Vuonna 1585 syntyneet Luokka:Vuonna 1672 kuolleet
D. H. Peligro

D.H. Peligro (oik. Darren Henley, 9. heinäkuuta 1959 St. Louis, Yhdysvallat – 28. lokakuuta 2022 Los Angeles, Yhdysvallat) oli yhdysvaltalainen muusikko, joka oli Dead Kennedysin pitkäaikainen rumpali. Hän oli mukana myös muun muassa Red Hot Chili Peppersissä sekä julkaisi sooloalbumeita. == Elämä ja ura == Darren Henley syntyi St. Louisissa 1959. Hän muutti teini-ikäisenä San Franciscoon ja asui siellä pakettiautossa. Hän tutustui S.S.I.-nimisen yhtyeen jäseniin ja liittyi yhtyeen rumpaliksi. Peligro oli mukana sekä San Franciscon että Los Angelesin musiikkiskenessä. Hän tuli rumpalina tunnetuksi tyylistä, joka yhdisti punk rockia, hardcore punkia, metallia ja reggaeta. Peligro liittyi vuonna 1981 Dead Kennedysiin, kun yhtyeen alkuperäinen rumpali Bruce Slesinger oli jättänyt paikan. Hän oli mukana heti samana vuonna EP:llä In God We Trust Inc., joka vei Dead Kennedysin musiikkia kovempaan ja nopeampaan punk rockiin, mihin oli osaltaan vaikuttamassa Peligron tyyli rummuissa. Peligro oli mukana kolmella Dead Kennedysin studioalbumilla, Plastic Surgery Disasters (1982), Frankenchrist (1985) ja Bedtime for Democracy (1986). Dead Kennedys hajosi 1986, ja tämän jälkeen Peligro soitti useissa yhtyeissä. Peligro liittyi 1988 Red Hot Chili Peppersiin, joka etsi uutta rumpalia Jack Ironsin lähdettyä. Hän tunsi jo ennestään yhtyeen Anthony Kiedisin ja Flean, joiden kanssa oli soittanut huumoriprojektissa Three Little Butt Hairs. Peligro erotettiin yhtyeestä jo marraskuussa 1988 tämän huumeongelmien takia. Hän ehti olla mukana Red Hot Chili Peppersin keikoilla ja Mother’s Milk -albumin musiikintekoon. Peligro muodosti nimeään kantaneen sooloprojektin, jonka ensimmäinen albumijulkaistiin 1995. Peligron julkaisi Dead Kennedysin Jello Biafran itsenäinen levy-yhtiö Alternative Tentacles. Pelgiro julkaisi vielä 2000-luvulla kaksi albumia, Welcome to America ja Sum of Our Surroungings. Niistä ensiksi mainittu voitti 2004 independent-musiikin parhaan rock-albumin tittelin. Peligro, East Bay Ray, Klaus Flouride ja Biafran korvannut Brandon Cruz perustivat 2001 Dead Kennedysin uudestaan. Peligro oli elämänsä loppuun asti osa Dead Kennedysin uutta tulemista, vaikka hän pitikin vuoden mittaisen vapaan terveyssyiden takia. Viimeisinä vuosinaan hän oli mukana myös monien muidenkin artistien konserteilla ja albumeilla. Hän teki yhteistyötä muun muassa Mobyn, Feederzin, Roky Ericksonin ja Nailbombin kanssa. Peligro oli viimeisinä vuosinaan avoin huumeongelmiansa suhteen. Hän kertoi niistä sekä haastatteluissa että omaelämäkerrassaan Dreadnaught: King Of Afropunk. Hän kertoi myös, että 1980-luvun punkkulttuurin rasismi vaikutti hänen haasteisiinsa. Peligro kuoli lokakuussa 2022 tapaturmaisesti syntyneeseen päävammaan. == Lähteet == Luokka:Yhdysvaltalaiset kitaristit Luokka:Yhdysvaltalaiset laulajat Luokka:Yhdysvaltalaiset rumpalit Luokka:Red Hot Chili Peppers Luokka:Vuonna 1960 syntyneet Luokka:Vuonna 2022 kuolleet
Peligro

Peligro on yhdysvaltalainen punk-yhtye, jonka keulahahmona toimii D. H. Peligro. ==Diskografia== * * * Luokka:Yhdysvaltalaiset rockyhtyeet Luokka:Yhdysvaltalaiset punkyhtyeet
Vapour

Vapour on tietokoneohjelma, jolla on tarkoitus tuoda esille eri pelien erilaisia modeja ladattavaksi. Ohjelma on hieman Valve Corporationin Steam- ohjelman tapainen sisällön toimittaja. Uusia modeja ja karttoja yritetään koko ajan saada lisää Vapouriin. Myös uusille peleille lisätään tuki mahdollisimman pian. 9. joulukuuta 2005 julkaistun päivityksen (2.03 beta) mukana tuli tuki myös itsenäisille peleille. ==Tuetut pelit== ===Modillisesti=== * Battlefield 2 * Doom 3 * Enemy Territory * Half-Life * Half-Life 2 * Quake I * Quake II * Quake III * Quake 4 * Unreal Tournament 2004 ===Kartallisesti=== * Counter- Strike: Source * Day of Defeat: Source * Half-Life 2 * Half-Life 2: Deathmatch ===Itsenäiset pelit=== * .kkrieger * Alien Arena 2006 * Anarchy Online * Another World * Battle Mech * Blockland * Cube * Curator Defense * Halo Zero * Head Over Heels * I'm OK * Knight Online * Liquid War * Little Fighter 2 * Madness Interactive * N * Ocular Ink * Porrasturvat * Rekkaturvat * Soldat * T2002 * T4 Funeral * TA Spring * Transfusion * Warning Forever * Zelda Classic Luokka:Ohjelmistot
Pioneeri

Pioneeri tarkoittaa ainakin seuraavia asioita: * pioneeri, yleisessä merkityksessä tienraivaaja, uranuurtaja, edelläkävijä * pioneerilaji, sukkession alkuvaiheessa paljaan maanpinnan ensimmäisten joukossa täyttävä eliölaji * pioneeri, pioneeritoimintaan koulutettu sotilas * kommunistinen Pioneeriliike ** pioneeri, lapsi tai nuori, joka osallistuu partiolaistyyppiseen toimintaan Suomen demokratian pioneerien liitossa tai muussa vasemmistolaista aatetta lähellä olevassa järjestössä. *Katso myös Pioneer.
Pääoma (Marx)

pienois|Das Kapital 1-3 julkaistiin Saksan demokraattisessa tasavallassa kolmena sinikantisena niteenä vuonna 1971.Marx 1971. Pääoma: Poliittisen taloustieteen arvostelua (Das Kapital: Kritik der politischen Ökonomie) on Karl Marxin kirjoittama laaja talouden teoriaa käsittelevä kirja, Marxin pääteos, joka on kapitalismin sekä sen taloudellisten toimintojen ja teorioiden kriittinen analyysi.Singer 2013, s. 92. Teoksen ensimmäinen osa julkaistiin vuonna 1867. Toinen ja kolmas osa ilmestyivät postuumisti Friedrich Engelsin toimittamina vuosina 1885 ja 1894. Pääoman neljänneksi osaksi kutsutun ja vuosina 1862–1863 kirjoitetun Theorien über den Mehrwert toimitti Karl Kautsky vuosina 1905–1910 julkisuuteen.Institut für Marxismus- Leninismus beim ZK der SED 1965, s. i, xiv Suomeksi Pääoman ensimmäinen osa ilmestyi vuosina 1913–1918 O. W. Louhivuoren kääntämänä, toinen osa vuonna 1950 Mauri Ryömän kääntämänä ja kolmas osa vuonna 1976 Antero Tiusasen kääntämänä. Vuosien 1857–1858 taloudelliset käsikirjoitukset eli Grundrisse (Grundrisse der Kritik der politischen Ökonomie) sisältää Karl Marxin kirjoituksia, joissa hän valmisteli Pääoma-teostaan. Grundrisse ilmestyi suomeksi vuonna 1986 Antero Tiusasen kääntämänä. == Katso myös == * Marxilainen taloustiede * Riisto == Kirjallisuutta == === Suomennos === * * * === Muuta kirjallisuutta === * * Silvonen, Jussi (2013): Sata vuotta ”Pääomaa” suomeksi. Tieteessä tapahtuu, 31 (5), 31–34. == Lähteet == * * * === Viitteet === == Aiheesta muualla == * Marx, Karl: Pääoma. ** Capital, Volume I: The Process of Production of Capital ** Capital, Volume II: The Process of Circulation of Capital ** Capital, Volume III: The Process of Capitalist Production as a Whole ** Capital, Volume IV: Theories of Surplus Value * Reading Marx’s Capital with David Harvey Luokka:Kirjat poliittisesta filosofiasta Luokka:Kirjat taloustieteestä Luokka:Karl Marxin teokset Luokka:Oppikirjat Luokka:Vuoden 1867 kirjat Luokka:Vuoden 1885 kirjat Luokka:Vuoden 1894 kirjat
Münchhausenin oireyhtymä

Münchhausenin oireyhtymä on psyykkinen häiriö, jossa potilas pakonomaisesti sepittää tai aiheuttaa itselleen vakavan sairauden oireita päästäkseen hoitoon. Valehtelemalla itsestään ja elämästään hän huijaa sairaalan tekemään hänelle tutkimuksia ja antamaan hoitoja, jotka voivat lopulta johtaa terveyttä vahingoittaviin seurannaisoireisiin ja leikkausarpiin. Potilas jättää lopuksi hoidon kesken ja poistuu sairaalasta mutta jatkaa samaa myöhemmin. Münchhausenin oireyhtymä on nimetty saksalaisen paroni von Münchhausenin (1720–1797) mukaan. Hän oli kuuluisa tarinankertoja, joka liioitteli kokemuksiaan ja matkojaan. Oireyhtymän nimesi vuonna 1951 sisätautilääkäri Richard Asher. Münchhausen-potilas saapuu päivystysvastaanotolle usein aikana, jolloin aikaisempia potilaskertomuksia on kaikkein vaikeinta saada käyttöön. Hän sepittää sairaudestaan dramaattisen ja uskottavan mutta osittain epäjohdonmukaisen kertomuksen ja saattaa valehdella myös elämänvaiheistaan ja henkilöllisyydestään. Väitetyn sairauden oireet ovat tavallisimmin fyysisiä, mutta joskus psyykkisiä, kuten itsemurha-aikeet ja harha-aistimukset. Potilaan käyttäytyminen ja tarina eivät kuitenkaan täysin täsmää väitettyyn sairauteen. Joskus hän on aiheuttanut itselleen oireita tai vammoja. Jos lääkäri uskoo potilasta, hän saattaa ryhtyä huonosti perusteltuihin toimiin, kuten intensiivisiin tutkimuksiin ja operatiivisiin toimenpiteisiin. Myöhemmin lääkärille voi paljastua, että potilas on toiminut samoin aiemminkin muissa sairaaloissa, joskus kymmeniäkin kertoja. Toimenpiteistä voi aiheutua potilaalle todellisia vaurioita. Eräs oireyhtymän muoto on se, että huoltaja sepittää tai aiheuttaa sairauden omalle lapselleen tai jollekulle muulle läheiselleen. Tämä voi johtaa uhrin vakavaan kaltoinkohteluun. Münchhausenin oireyhtymä on itse aiheutetuista häiriöstä kroonisin ja psykopatologialtaan raskain. Oireyhtymän taustalla on psyykkisiä, poikkeavaan persoonallisuuteen liittyviä syitä. Potilas on voinut kohdata lapsuudessaan monenlaisia ongelmia ja traumoja, kuten puutetta, hylkäämistä, puutteellista huolenpitoa tai hyväksikäyttöä. Joillain on todettu merkkejä keskushermoston vaurioista. Heillä on myös poikkeava kivunsietokyky. Potilaat ovat yleensä työikäisiä ja usein yksinäisiä ja sosiaalisesti syrjäytyneitä. Miehiä heistä on enemmän kuin naisia. Oirehtimista voi edeltää tyhjyyden ja merkityksettömyyden tunteet, jotka aiheuttavat psyykkisen hajoamisen uhkaa. Potilas ei kykene kertomaan, miksi sepittää oireita ja aiheuttaa itselleen vammoja. Hän manipuloi lääkäriä ja kokee voitontunnetta keskeyttäessään hoitonsa. Potilas ei yleensä suostu psykiatriseen sairaalahoitoon, eikä häntä voida siihen pakottaa. Hänet ohjataan käyttämään psykiatrisia peruspalveluita ja avoterveydenhuoltoa. Hoito ei yleensä johda paranemiseen, mutta oireyhtymän haittoja sillä voidaan vähentää merkittävästi. Münchhausenin oireyhtymän ilmaantuvuutta ja esiintyvyyttä ei tiedetä. Diagnoosi tehdään yleensä vasta vuosia lääkärillä käyntien alkamisen jälkeen. == Katso myös == * Patologinen valehtelu == Lähteet == Luokka:Oireyhtymät Luokka:Psyykkiset sairaudet Luokka:Seulonnan keskeiset artikkelit
Larharyhmä

Larharyhmä on suomalainen, vuodesta 1997 toiminut humoristinen punk- ja metalliyhtye, joka parodioi nykyajan pop-ilmiöitä.Rateyourmusic.com Esimerkiksi Tiktak-coverin ”Lopeta” musiikkivideossa parodioidaan Daruden ”Sandstorm” -musiikkivideota, jossa jahtaaja ampuu värikuula-aseilla. ==Jäsenet == * Richard Rape (Jukka Varmo) – laulu (1997–) * Karl-Heinz Von Bismarck (Henri Sorvali) – basso (2000–) * Hermann the German (Marko Tarvonen) – rummut (2000–) * Fast Eddie Beast – kitara ja laulu (1997–) === Entiset jäsenet === * Kevin Cancer – kitara (1997) * Aussi Auschwitz – basso (1997–1999) * Edward Overdose – rummut (1997–1999) * Sick Boy – basso (1999–2000) * Günther Geber – rummut (1999–2000) ==Diskografia== ===Albumit=== * * * * ===EP:t=== * Tappo-oppia (1998) * Mestaajat areenalla (1999) * Bad Boys Plays Goodman (2001) * Euroviisut (nimikkokappeleella mukana Petri Nygård) (2002) ===Singlet=== * Joulusinkku Natsipaskan kanssa (1998) * Lopeta (2000) * Pohjanmaan kautta (2003) * Kansallisromantiikkaa (2005) == Lähteet == ==Aiheesta muualla== * Luokka:Suomalaiset punkyhtyeet Luokka:Suomalaiset rockyhtyeet
Snuppy

Snuppy (Seoul National University puppy) on maailman ensimmäinen kloonattu koira. Rodultaan se on afgaaninvinttikoira, mutta sen kantanut emo oli labradorinnoutaja. Eteläkorealaiset tutkijat ilmoittivat kloonauksen onnistumisesta elokuussa 2005. Kloonikoiran identtisyys vanhempansa kanssa varmistettiin geenitutkimuksella. Koe tehtiin Seoulissa samassa yliopistossa, jossa on aiemmin tehty kohuttuja ihmisen kloonialkioita. Koiran kloonaamista on yritetty useita kertoja aikaisemminkin, mutta korealaisten yritys oli ensimmäinen terveen koiranpennun syntymään asti johtanut. Helppoa kloonin aikaansaaminen ei ollut nytkään, sillä alkioita siirrettiin keinoemoihin 1095. Narttukoiria oli kaikkiaan 123, mutta siirretyistä munasoluista raskauteen johti vain kolme. Yksi raskaus päättyi keskenmenoon ja elävänä syntyi kaksi pentua. Molemmat olivat syntyessään terveitä, mutta myöhemmin toinen kärsi ensin hengitysongelmista ja kuoli vain 21 päivän ikäisenä keuhkokuumeeseen. Ruumiinavauksessa siinä ei havaittu mitään rakenteellista vikaa. Näin ollen kloonauksen tehokkuus oli vain 1,6%. Klooni tehtiin ottamalla afgaanivinttikoirauroksen korvasta otetuista soluista tuma ja istuttamalla ne narttukoirasta otettuihin lähes kypsiin munasoluihin. Näistä oli ensin poistettu solujen alkuperäinen tuma. Yhdistelmäsoluja pidettiin vielä muutama tunti sopivissa oloissa ja seurattiin, että tuma todella asettui soluun toimivaksi osaksi. Vasta tällaiset solut istutettiin emokoirien kohtuun. Vastaavalla tumansiirtotekniikalla on aiemmin kloonattu Dolly-lammas. Lisäksi on kloonattu hiiriä, lehmiä, vuohia, sikoja, kaneja, kissoja, muuli, hevonen ja rottia. Koira poikkeaa monista muista nisäkkäistä munasolujen valmistumisajan ja - paikan suhteen eikä toistaiseksi ole onnistuttu kehittämään keinoa kasvattaa kypsiä munasoluja laboratoriossa. Siksi korealaiskokeessa otettiin koiranaarailta liki kypsät munasolut huuhtomalla niiden munajohtimista. Koiran kloonauksesta ei oikeastaan ole suoranaista hyötyä, mutta teknisenä suorituksena se on merkittävä. Harvinaisten lajien säilyttämiseen se periaatteessa soveltuu. Eri koirarotujen ominaisuuksien kehittymisen tutkimiseen siitä voidaan myös saada apua. Teknisten ongelmien vuoksi kloonatuista koirista ei ainakaan vielä saada apua esimerkiksi ihmisten sairauksien tutkimiseen; hiirten kloonaaminen ja kasvattaminen on helpompaa ja nopeampaa. Luokka:Kloonaus Luokka:Kuuluisat koirat
Teräsmies (vuoden 1978 elokuva)

Teräsmies () on yhdysvaltalainen vuonna 1978 valmistunut supersankarielokuva DC Comicsin julkaisemasta sarjakuvahahmosta Teräsmiehestä. Elokuva oli ensimmäinen Salkindien tuotantoyhtiön kolmesta Teräsmies-elokuvasta, ja pääroolia esitti tuolloin tuntematon näyttelijä Christopher Reeve. Elokuvan budjetti 55 miljoonaa dollaria (vuoden 1978 lukema, inflaatiota ei otettu huomioon) oli vuonna 1978 suurempi kuin esimerkiksi ensimmäisen Tähtien sota -elokuvan Uusi Toivo (Star Wars: A New Hope). Elokuva tuotti kansainvälisesti 300,2 miljoonaa dollaria (vuoden 1978 lukema). Elokuvaa kuvattiin Uudessa- Meksikossa, New Yorkissa, Kanadassa sekä Lontoossa. Elokuva sai neljä Oscar- ehdokkuutta, mm. parhaasta musiikista, äänestä ja elokuvaleikkauksesta sekä voitti erikoistehoste-Oscarin. Elokuvan musiikin sävelsi John Williams, ja erityisen tunnettuja teemoja ovat Teräsmiehen teema (Superman March) ja Planeetta Krypton (The Planet Krypton). Elokuvan ohjasi Richard Donner. == Juoni == Tiedemies Jor-El lähettää poikansa turvaan tuhoontuomitulta Krypton- planeetalta. Kal-El-niminen lapsi päätyy Maahan, jossa Kentin pariskunta kasvattaa hänet nimeten lapsen Clark Kentiksi. Adoptioisänsä kuoltua Clark/Kal päätyy pohjoisnavalla olevaan kryptonilaiseen linnakkeeseen, jossa saa tietää oikean isänsä hologrammilta synnyintarinansa. Hän muuttaa Metropolisiin ja aloittaa uransa supersankari Teräsmiehenä, käyttäen toisena henkilöllisyytenään lempeäkäytöksistä toimittajaa Clark Kentiä. Tapaa ensimmäisen kerran kollegansa Lois Lanen ja ihastuu tähän. Teräsmiehen täytyy myös estää tulevan arkkivihollisensa Lex Luthorin pirulliset suunnitelmat. ==Näyttelijät== ==Lähteet== Luokka:Teräsmies-elokuvat Luokka:Vuoden 1978 yhdysvaltalaiset elokuvat Luokka:Richard Donnerin ohjaamat elokuvat Luokka:Warner Brosin elokuvat
Teresa Stratas

Teresa Stratas OC (s. 26. toukokuuta 1938, Toronto) on kanadalainen dramaattinen sopraano. Debyytti oopperalavalla tapahtui 1959 Puccinin La bohèmen Miminä. Muita tärkeitä rooleja hänen urallaan ovat olleet Verdin La traviatan Violetta sekä Straussin Salomen ja Bergin Lulun nimiroolit. Nämä kolme roolia hän on myös levyttänyt. Hän on saavuttanut mainetta myös Kurt Weillin laulujen tulkitsijana sekä esiintymällä mm. Jennyn roolissa Metropolitan Operan Mahagonnyn kaupungin nousu ja tuho -oopperassa (Weill/Brecht), jonka harjoituksissa hän tutustui 'alkuperäiseen' Jennyyn eli näyttelijä Lotte Lenyaan. ==Levytyksiä== *Giuseppe Verdi: La traviata *Richard Strauss: Salome *Alban Berg: Lulu *Wolfgang Amadeus Mozart: Così fan tutte *Franz Lehár: Iloinen leski *Bedřich Smetana: Myyty morsian *Kurt Weill: The Unknown Kurt Weill *Kurt Weill: September Songs: The Music of Kurt Weill *Weill/Brecht: Rise and Fall of the City of Mahogony - Metropolitan Opera Film Recording ==Muuta== Vuonna 1972 hänelle myönnettiin Officer of the Order of Canada -arvonimi. Luokka:Kanadalaiset oopperalaulajat Luokka:Sopraanot Luokka:Grammy-palkinnon saajat Luokka:Officer of the Order of Canada Luokka:Vuonna 1938 syntyneet Luokka:Elävät henkilöt
Nagpur

Nagpur () on kaupunki Maharashtran osavaltiossa Intiassa. Vuonna 2011 Nagpurissa asui 2 497 777 asukasta. Kaupunki sijaitsee lähellä Intian maantieteellistä keskipistettä. Nagpur on tärkeä teollisuuskeskus (puuvilla-, paperi-, kemian teollisuutta sekä koneenrakennusta) ja liikenteen solmukohta. Nagpur on hiljaittain palkittu Intian puhtaimpana kaupunkina. == Lähteet == Luokka:Maharashtran kaupungit
Lucknow

Lucknow (, ), myös Lakhnau, on Uttar Pradeshin osavaltion pääkaupunki Intiassa. Kaupungissa asui 2 185 927 ihmistä vuonna 2001. Lucknow on osavaltion toiseksi suurin kaupunki Kanpurin jälkeen. == Historia == Kaupunki perustettiin vuonna 1528 Baburin, mogulivaltakunnan perustajan, käskystä. Vuonna 1775 Lucknow'sta tehtiin Oudhin kuningaskunnan pääkaupunki. Brittijoukot valtasivat kaupungin 1856. Vuotta myöhemmin sepoykapinassa residentin virka-asunnossa sijainnut varuskunta joutui kapinallisten piirittämäksi. La Martinieren yliopiston oppilaat auttoivat brittijoukkoja puolustamaan varuskuntaa. == Liikenne == Amausin lentoasema palvelee alueen lentoliikennettä. Lucknow'n metro on suunnitteilla. == Lähteet == == Aiheesta muualla == Luokka:Uttar Pradeshin kaupungit Luokka:Intian osavaltioiden pääkaupungit
Euforia

Euforia on kaikki muut tunteet ohittava hyvänolontunne. Se voi syntyä luonnollisesti tai lääkkeillä, alkoholilla tai muilla päihteillä aiheutettuna. Euforian vastakohta on dysforia. pienoiskuva|Alkoholia käytetään päihteenä sen euforisoivan vaikutuksen vuoksi.|alt=|vasen Luokka:Tunteet Luokka:Seulonnan keskeiset artikkelit
Kathleen Battle

Kathleen Battle (s. 13. elokuuta 1948 Portsmouth, Ohio) on yhdysvaltalainen sopraano ja oopperalaulaja. Hän opiskeli musiikkia Cincinnatin yliopiston konservatoriossa, josta valmistui vuonna 1971. Debyyttinsä hän teki Spoleton festivaaleilla Thomas Schippersin johdolla. Battle on luonut menestyksekkään uran ja esiintynyt maailman tunnetuimmilla ooppera-areenoilla, kuten Metropolitanissa ja Salzburgin festivaaleilla. Hänen repertuaarinsa olennaisimpana osana on Bachin, Händelin, Mozartin, Rossinin ja Faurén musiikki. Hän on saanut viisi Grammy-palkintoa. Battlen ääni, vaikkakaan ei volyymiltaan suuri, on kuulas, kirkas ja ketterä – soinniltaan hieman metallinen ja yleisesti kauniina pidetty. Battle sai vuonna 1994 lähtöpassit Metropolitan-oopperasta; syyksi ilmoitettiin epäammattimainen käytös. Jopa sopraanon entinen läheinen yhteistyökumppani, kapellimestari James Levine, kieltäytyi työskentelemästä hänen kanssaan. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Grammy- palkinnon saajat Luokka:Vuonna 1948 syntyneet Luokka:Elävät henkilöt
Frigg (yhtye)

Frigg on suomalainen uutta pelimannimusiikkia soittava kansanmusiikkiyhtye. Frigg yhdistelee musiikissaan pohjoismaista perinnettä ja Americanaa omaperäisellä tavalla, jota kuvaamaan maailmanmusiikkimedia on kehittänyt termin nordgrass viitaten yhtyeen bluegrass-vaikutteisiin. Alun perin suomalais-norjalaisena aloittanut yhtye on muuttunut kokonaan suomalaiseksi, mutta pohjoismaiset piirteet ovat edelleen vahvat. Friggin seitsenhenkisen kokoonpanon instrumentteihin kuuluvat neljän viulun lisäksi kitara, cittern, mandoliini sekä kontrabasso. Frigg on esiintynyt ahkerasti ympäri maailmaa yli kymmenen vuoden ajan. Lukuisten Euroopan maiden lisäksi kiertueet ovat vieneet yhtyeen Pohjois-Amerikkaan, Australiaan, Japaniin ja Malesiaan sekä maailman suurimmille kansanmusiikkifestivaaleille kuten Telluride Bluegrass Festival, Celtic Connections, Glatt und Verkehrt, WOMADelaide, Cambridge Folk Festival, Førde Festival sekä Rainforest World Music Festival. Television ja radion välityksellä Frigg on tavoittanut miljoonayleisöt esiintymisillään A Prairie Home Companion -liveradioshowssa Minneapolisissa sekä NHK World Japan -kanavan El Mundo -ohjelmassa. Frigg on julkaissut olemassaolonsa aikana kymmenen levyä. Vuonna 2012 julkaistu Polka V valittiin Suomessa vuoden kansanmusiikkilevyksi sekä Teosto -palkintoehdokkaaksi. Merkittävimmistä maailmanmusiikkijulkaisuista Songlines on nostanut yhtyeen levyistä kaksi “Top of the World” -listalleen, minkä lisäksi fRoots, SingOut! sekä Rhythms ovat noteeranneet yhtyeen useaan kertaan näkyvillä artikkeleilla ja ylistävillä levyarvioilla. Kahdeksas levy, Frost on Fiddles, julkaistiin kesällä 2017. Frigg voitti Music Finlandin jakaman Vuoden Kansainvälistyjä -palkinnon 7. marraskuuta 2017 järjestetyssä Suomen ensimmäisessä Etnogaalassa. == Tuotanto == * Frigg (2002) * Keidas (Oasis/Oase) (2005) * Live (2007) * Economy Class (2008) * Grannen (2010) * Polka V (2012) * Timeline (2014) * Frost on Fiddles (2017) * Joululaulut (2018) * Frixx (2020) * Perintö (2023) == Lähteet == * * * ===Viitteet=== == Aiheesta muualla == *Yhtyeen verkkosivut * * Luokka:Suomalaiset kansanmusiikkiyhtyeet
Salzburgin musiikkijuhlat

Salzburgin musiikkijuhlat tai festivaalit, , järjestetään vuosittain heinä- elokuussa Wolfgang Amadeus Mozartin synnyinkaupungissa Itävallan Salzburgissa. Festivaalit perustettiin vuonna 1877, lopetettiin vuonna 1910 ja käynnistettiin ensimmäisen maailmansodan päätyttyä uudestaan vuonna 1918. Uuden alun puuhamiehinä olivat Hugo von Hofmannsthal, Richard Strauss, teatteriohjaaja-näyttelijä Max Reinhardt ja kapellimestari Franz Schalk. Toisen maailmansodan puhjettua musiikkijuhlat pantiin tauolle, mutta ne aloitettiin uudelleen vuonna 1946. Festivaaleilla esitetään oopperan lisäksi myös kamarimusiikkia, muita konsertteja ja näytelmiä. ==Aiheesta muualla== *Viralliset sivut. Luokka:Oopperajuhlat Luokka:Itävallan musiikki Luokka:Itävallan tapahtumat Luokka:Salzburg
Skeleton talviolympialaisissa 1928

Vuoden 1928 talviolympialaisissa Sveitsin Sankt Moritzissa kilpailtiin ensimmäistä kertaa olympialaisten historiassa skeletonissa eli mahakelkkailussa. Ratana toimi lajin syntypaikkana usein pidetty Cresta Run. Rata on pituudeltaan 1 210 metriä ja korkeuseroa on 157 metriä. Kilpailussa laskettiin kolme laskua, joiden yhteisajan perusteella sijoitus määräytyi. ==Tulokset== Sija Maa Kilpailijat Aika 1 Jennison Heaton 3.01,8 2 John Heaton 3.02,8 3 David Carnegie 3.05,1 4 Agostino Lanfranchi 3.08,7 5 Alexander Berner 3.08,8 6 Franz Unterlechner 3.13,5 7 Alessandro tel Torso 3.14,9 8 Louis Hasenknopf 3.36,7 – W. Voneschen DNF – P. Dorneuil DNF Luokka:Talviolympialaiset 1928 1928
Torronsuon kansallispuisto

Torronsuon kansallispuisto on Tammelan kunnassa Kanta-Hämeessä sijaitseva, pinta-alaltaan 30 neliökilometrin laajuinen kansallispuisto. Kansallispuisto perustettiin Tammelan Torronsuolle vuonna 1990. Sitä ennenkin lähes luonnontilainen suo oli määritelty suojelualueeksi. == Luonto == Maastoltaan Torronsuo on tyypillistä keidas- eli kohosuota. Se on paksuturpeista ja keskiosa on selvästi reunoja korkeammalla. Torronsuon turvekerros on paksuimpia mitatuista soista Suomessa, paikoitellen jopa 12 metriä. Lintu- ja hyönteislajistoltaan Torronsuo on arvokas. Suon alueella pesii satakunta lintulajia. Osa linnuista ja lentävistä hyönteisistä on lajeja, jotka tyypillisesti viihtyvät pohjoisemmilla alueilla, eikä niitä juuri tavata muualla eteläisessä Suomessa. Myös suon kasvilajisto on monipuolinen. Pieni osa kansallispuiston itäreunaa paloi 1997 Tammelan suuressa metsäpalossa. Vaikka palon laajeneminen estettiin, palanut puusto jätettiin pystyyn ja annettiin uudistua luonnollisesti. Pieni osa palaneesta alueesta myös liitettiin kansallispuistoon. == Saapuminen == Kansallispuiston pysäköintialue ja toistaiseksi ainoa lähtöpiste on Kiljamon saarekkeessa, Forssasta Somerolle johtavan seututien 282 varrella Tammelan Torron kylän pohjoispuolella. Saarekkeella on Metsähallituksen rakentama 17 metriä korkea luontotorni, josta on hyvät näkymät koko suon yli. == Reitit == Torronsuon kansallispustossa on 1,5, 8,5 ja 10 kilometrin pituiset pitkospuureitit, jotka alkavat Kiljamon pysäköintialueelta ja kulkevat Kiljamon tornin kautta. Kansallispuiston itäosassa on 5,3 kilometrin mittainen Piippurinsuon kierros, joka on osa Ilvesreittiä. Lisäksi suolla on talvisin hiihtolatuja. Kiljamon saareketta kiertää 1,5 kilometriä pitkä Kiljamonkierros, joka on osin esteetön. Reitiltä haarautuvat pidemmät 8,5 kilometrin Suotaival ja 10 kilometrin Torron kylän kierros. Pidemmät reitit kulkevat Niittylänsaarien kautta Härksaareen, jossa on vanha kvartsilouhos. Louhoksen jälkeen saavutaan suon eteläosassa olevalle Idänpäänkalliolle, jolla on myös luontotorni. Tämä torni on rakennettu vuonna 1997 pitkälti talkoovoimin yksityismaalle, ja sitä huoltaa Torron kylätoimikunta. Tornin jälkeen lyhyempi Suotaival jatkuu suoreittinä kohti Kiljamon pysäköintialuetta. Lopussa reitti kulkee seututien 282 tuntumassa. Pidempi Torron kylän kierros kulkee tornin jälkeen Ilvesreittinä Torron kylän kautta ja palaa Kiljamon pysäköintialueelle seututien 282 vartta pitkin. == Lähteet == == Aiheesta muualla == * * * Luokka:Kanta-Hämeen luonnonsuojelualueet Luokka:Suomen kansallispuistot Luokka:Suomen Natura- alueet Luokka:Suomen Ramsar-alueet Luokka:Suomen suot Luokka:Tammelan luonto Luokka:Tammelan nähtävyydet
The Hives

The Hives on garage- ja punkrockyhtye Fagerstasta, Ruotsista. Yhtye tuli suosituksi 2000-luvun alussa, garagerockin suosion kasvaessa, punkvaikutteisella garagerockilla. Läpimurtonsa he tekivät Your New Favourite Band -kokoelma-albumillaan, jossa oli heidän vanhoja kappaleitaan, kuten ”Hate to Say I Told You So”. The Hives tunnetaan humoristisesta itsensä kehuskelusta. He kaikki esiintyvät samanlaisissa smokeissa, jotka vaihtuvat aina uuden albumin jälkeen, mutta ovat aina mustavalkoisia. ==Randy Fitzsimmons== The Hivesin kaikkien kappaleiden sanoittajaksi on merkitty ”Randy Fitzsimmons”. Bandi pitää Fitzsimmonsia yhtyeen kuudentena jäsenenä, joka löysi yhtyeen, kirjoittaa heidän kappaleensa ja manageroi heitä. NME- popmusiikkilehti on kuitenkin kertonut, että Randy Fitzsimmons on Nicholaus Arsonin rekisteröity salanimi. Tämä on saanut monet uskomaan, että Fitzsimmons on myytti ja kappaleet on sanoittanut Arson itse. Arson ja muut yhtyeen jäsenet kuitenkin kieltävät tämän. Tyrannosaurus Hives -albumin takakannessa on ylimääräinen jalkapari, joka ilmeisesti kuuluu Fitzsimmonsille. == Esiintyminen == The Hivesin lavaesiintyminen äänestettiin Spin-lehdessä rockin kahdeksanneksi parhaimmaksi. Bändin laulaja Pelle Almqvist ja hänen kitaristiveljensä Nicholaus Arson hoitavat esiintymisen, kun muut jäsenet keskittyvät enemmän musiikkipuoleen. Pelle tunnetaan yleisösurffauksesta, saksipotkuista sekä vahvistimilla kiipeilystä. ==Jäsenet== * ”Howlin'” Pelle Almqvist – laulaja * Nicholaus ”Arson” Almqvist – kitaristi * ”Vigilante” Carlström – kitaristi * ”Dr. Matt Destruction” – basisti * ”Chris Dangerous” – rumpali ==Diskografia== ===Studioalbumit=== * Barely Legal (1997) * Veni Vidi Vicious (2000) * Tyrannosaurus Hives (2004) * The Black and White Album (2007) * Lex Hives (2012) * The Death of Randy Fitzsimmons (2023) ==Lähteet== * The Hivesin viralliset sivut * *Burning Heart Records *Yhtyeen haastattelu Suicide Girls -sivustolla ==Aiheesta muualla== * The Hivesin viralliset sivut * Luokka:Ruotsalaiset rockyhtyeet Luokka:Ruotsalaiset punkyhtyeet Luokka:Fagerstan kunta Luokka:Ruotsalaiset garage rock -yhtyeet
Vieska

Vieska on tiettävästi tarkoittanut joessa olevaa matalaa kohtaa, jonka kautta mm. laumaeläimet, porot, sekä muut luonnonvaraiset eläimet ja laidunkarja ovat päässeet ylittämään joen. Kyseessä on ollut kahluupaikka, hiljaa virtaava joen kohta, josta pääsee kahlaamalla yli eikä virta kuitenkaan vie mukanaan. Suomessa Kalajokilaaksossa on ollut kaksi Kalajoen keskisyvyyttä matalampaa kohtaa nykyisten Alavieskan ja Ylivieskan kohdalla. Alavieska joen alajuoksulla lähempänä merta, Ylivieska vajaat 20 kilometriä Alavieskasta joen yläjuoksua kohti. == Aiheesta muualla == * Juurikosken partaalla – Asutuksen alussa * * Luokka:Suomenkieliset murresanat Luokka:Potamologia
Tekijänoikeusjärjestö

Tekijänoikeusjärjestöt valvovat luovan työn tekijöille syntyviä tekijänoikeuksia tekijöiden puolesta. Saadakseen korvauksia näiltä järjestöiltä, tekijän on rekisteröidyttävä järjestöjen asiakkaaksi. Järjestöt keräävät erilaisia tekijänoikeuskorvauksia usein niin sanotun sopimuslisenssijärjestelmän kautta. Sen mukaan järjestö edustaa tekijöitä ja antaa luvan siten käyttää teoksia. Tyypillinen tilanne on kopiokoneisiin liittyvä tekijänoikeuskorvaus, jota maksetaan kaikista kopiokoneista yrityksissä ja yhteisöissä. Tällöin teoksen kopioijan ei tarvitse hankkia lupaa erikseen teoksen osien kopioimisesta (lupaa koko teoksen kopioimiseen ei näinkään ole) kaikilta tekijöiltä. Tarkoituksen on siis helpottaa teosten käyttöä mutta samalla taata tekijöille korvaus teoksen kopioinnista. Suomalaisia tekijänoikeusjärjestöjä: * Teosto: säveltäjät, sanoittajat, sovittajat ja kustantajat * Gramex: äänitteillä esiintyvät taiteilijat ja äänitteiden tuottajat * Kopiosto: myöntää lupia painotuotteiden kopiointiin, nauhoitettujen tv- ja radio-ohjelmien käyttöön ja tv-kanavien jakeluun sekä edelleen lähettämiseen * Kuvasto: kuvataiteilijat * Sanasto: kirjailijat ja kääntäjät. * Tuotos: Itsenäiset AV-tuottajat == Katso myös == * Tekijä (tekijänoikeus) * Tekijänoikeuden tiedotus- ja valvontakeskus ry Luokka:Tekijänoikeus Luokka:Järjestöt
Valkmusan kansallispuisto

Valkmusan kansallispuisto sijaitsee Pyhtään ja Kotkan alueilla. Kansallispuisto perustettiin vuonna 1996, ja sen pinta-ala on 19,5 neliökilometriä, josta suota on 87 prosenttia. Valkmusan kansallispuisto käsittää Etelä-Suomen oloissa poikkeuksellisen edustavaa suoluontoa. Suot ovat rannikon keidassoita. Alueelta on luokiteltu yli 40 erilaista suotyyppiä. Soilla on myös arvokkaita metsäsaarekkeita ja reunametsiä. pienoiskuva|vasen|Valkmusan kartta Kansallispuisto käsittää kaksi erillistä aluetta. Länsiosassa oleva Munasuo on Suomen suurin ja arvokkain laakiokeidas. Itäosaan kuuluvat Valkmusa, Kananiemensuo, Lamminsuo ja Mustanjärvensuo, joka on hyvin kehittynyt kermikeidas. Kansallispuiston raja sivuaa pohjoisessa Kymijoen Hirvikoskenhaaraa. Itäosassa kansallispuistoon kuuluvien suoalueiden väliin jää osittain Pernoon Haukkavuoren ja Moronvuoren alue, joka on Suomen puolustusvoimien käytössä. Kansallispuistossa on kaksi merkittyä reittiä. Simonsaaren pysäköintipaikalta lähtee 2,3 kilometrin pituinen pitkostettu rengaslenkki, jonka varrella on lintutorni. Puiston itäosassa Suolinnantien päästä lähtee kahden kilometrin pituinen reitti Moronvuoren päivätuvalle. ==Kasvisto ja eläimistö== Kansallispuiston metsät ovat tuoreita mustikkatyypin kankaita ja kuivahkoja puolukkatyypin kankaita. Koillisosassa on koivuvaltaista metsää. Puusto on yleensä melko nuorta, koska alueella on tehty hakkuita ennen kansallispuiston perustamista. Kansallispuiston linnusto on monipuolinen. Lajistolle on ominaista runsas eteläinen lintulajisto, sekä toisaalta myös pohjoisten lajien, kuten riekon ja pohjansirkun, esiintyminen. Alue on tärkeä lintujen muutonaikainen levähdysalue. Alueen perhoslajisto on erittäin edustava ja siihen kuuluu useita uhanalaisia lajeja. Kansallispuiston tunnuseläin on uhanalainen perhonen, rämekulmumittari. ==Lähteet== ==Aiheesta muualla== *Luontoon.fi: Valkmusan kansallispuisto *Yle Areena: Luonto lähellä retkeilee suoluontoa suojelevassa Valkmusan kansallispuistossa Kymenlaaksossa. 17.10.2016 Luokka:Suomen Ramsar-alueet Luokka:Suomen kansallispuistot Luokka:Pyhtään luonto Luokka:Kotkan luonto Luokka:Suomen suot Luokka:Kymenlaakson luonnonsuojelualueet
Kleopatra (Aleksanteri Suuren sisar)

Kleopatra (356 eaa. – 308 eaa.) oli Makedonian kuninkaan Filippos II:n ja tämän vaimon Olympiaan tytär. Hän oli Aleksanteri Suuren sisar. Kleopatra meni naimisiin enonsa Epeiroksen kuninkaan Aleksanteri I:n kanssa vuonna 336 eaa. Filippos II murhattiin Kleopatran ja Aleksanterin häiden yhteydessä. Vuonna 330 eaa. Kleopatran aviomies sai surmansa, kun hän oli sotimassa Italiassa. Kun Kleopatran veli Aleksanteri Suuri kuoli 323 eaa. ilman selvää perillistä, Kleopatrasta tuli pian haluttu aviopuoliso Aleksanterin seuraajien eli diadokkien joukossa. Kleopatran mahdollisilla lapsilla olisi hyvät mahdollisuudet päästä Makedonian hallitsijoiksi. Leonnatos kosi Kleopatraa ensimmäisenä, ja hän väitti saaneensa Kleopatran suostumuksen. Leonnatos kuoli kuitenkin 322 eaa. Seuraavaksi yritti Kleopatraa saada vaimokseen Perdikkas. Perdikkaan vallan kasvaessa muut diadokit kuitenkin päättivät päästä eroon hänestä. Perdikkas kuoli ensimmäisen diadokkisodan aikana. Seuraavaksi Kassandros, Lysimakhos ja Antigonos yrittivät kosia Kleopatraa, mutta kenenkään tarjoukseen hän ei suostunut. Kleopatra pakeni lopulta Sardikseen, jossa hän eli Antigonoksen käskystä kotiarestissa. Vuonna 317 eaa. Kleopatran ja Aleksanterin pojasta Neoptolemoksesta tuli Epeiroksen kuningas, mutta hänet syrjäytettiin 313 eaa. Vuonna 308 eaa. Kleopatra yritti paeta Ptolemaios I:n luokse, mutta hänet saatiin kiinni. Sen jälkeen Antigonos teloitutti hänet. Luokka:Antiikin kreikkalaiset
Parysatis

Parysatis II (kuoli noin vuonna 323 eaa.) oli Persian kuninkaan Artakserkses III:n tytär. Vuonna 324 eaa. hänestä tuli Aleksanteri Suuren kolmas vaimo Susassa tapahtuneissa häissä. Aleksanteri meni naimisiin myös Dareios III:n tyttären Statiran kanssa. Parysatis murhattiin luultavasti sen jälkeen, kun Aleksanteri oli kuollut vuonna 323 eaa. Murhan takana oli luultavasti Aleksanterin ensimmäinen vaimo Roksane. == Lähteet == Luokka:Antiikin kreikkalaiset Luokka:Iranin historia
Georgian sosialistinen neuvostotasavalta

Georgian sosialistinen neuvostotasavalta, lyhenteeltä Georgian SNT, suomeksi yleensä Gruusian SNT (, ), oli nykyisen Georgian käsittänyt neuvostotasavalta. Neuvostotasavalta perustettiin 25. helmikuuta 1921, mutta 14 vuoden ajan 12. maaliskuuta 1922 – 5. joulukuuta 1936 se oli osa Transkaukasian sosialistista federatiivista neuvostotasavaltaa yhdessä Armenian SNT:n ja Azerbaidžanin SNT:n kanssa. Marraskuussa 1990 se nimettiin vielä ”Georgian tasavallaksi” puoleksi vuodeksi ennen Georgian itsenäistymistä. Georgiasta käytettiin suomen kielessä nimitystä ”Gruusia” aina Neuvostoliiton hajoamiseen saakka. == Georgian SNT:n korkeimman neuvoston puheenjohtajat == *Filipp Makharadze (10. heinäkuuta 1938 – 10. joulukuuta 1941) *Giorgi Sturua (1942 – 26. maaliskuuta 1948) *Vasil Gogua (26. maaliskuuta 1948 – joulukuu 1952) *Zakari Tškhubianišvili (joulukuu 1952 – 1953) *V. Tskhovrebašvili (1953) *Miron Tšubinidze (1953 – 18. huhtikuuta 1959) *Giorgi Dzotsenidze (18. huhtikuuta 1959 – 1975) *Pavle Gilašvili (9. tammikuuta 1976 – 29. maaliskuuta 1989) *Otar Tšerkezia (29. maaliskuuta 1989 – 17. marraskuuta 1989) *Givi Gumbaridze (17. marraskuuta 1989 – 14. marraskuuta 1990) *Zviad Gamsakhurdia (14. marraskuuta 1990 – 14. huhtikuuta 1991) == Galleria == Tiedosto:1967 CPA 3516.jpg|Neuvostoliittolainen Georgian SNT:n 50-vuotisjuhlapostimerkki vuodelta 1967. Tiedosto:GruzinskajaSSR 1939.jpg|Georgian SNT vuonna 1939. == Lähteet == == Aiheesta muualla == *
Tutkain (lehti)

Tutkain on Helsingin yliopiston valtiotieteellisen tiedekunnan opiskelijoiden toimittama lehti, joka on ilmestynyt vuodesta 1964 alkaen.http://www.kannunvalajat.fi/tutkain/ Vuosien 1969–1970 Tutkain oli yhtenä tärkeänä tekijänä raivaamassa tietä kohti valtiotieteiden opiskelijoiden suuntautumista kohti uusvasemmistolaisuutta ja työväenliikkeen eri suuntauksia. Tutkain on puoluepoliittisesti sitoutumaton julkaisu. Nykyisellään neljä kertaa vuodessa ilmestyvä Tutkain tavoittaa noin 3 000 20–30-vuotiasta akateemista nuorta sekä tutkijoita, toimittajia ja kansanedustajia. Pelkästään 2000-luvulla se on palkittu lukuisia kertoja HYY:n parhaana järjestölehtenä (mm. vuosina 2002, 2003, 2005, 2012 ja 2017). Tutkainta julkaisee HY:n valtiotieteellisen tiedekunnan opiskelijajärjestö Kannunvalajat ry. Vuosien saatossa Tutkaimen päätoimittajina ovat toimineet: *1964 ? *1965 Osmo J. Tuomala *1966 Hannu Vesa *1967 Ilkka Ristimäki *1968 Matti Mykkänen *1969 Pekka Aarnio *1970 Kari Toikka *1971 Jukka-Pekka Takala *1972 Pekka Sutela *1973 Risto Repo *1974 Matti Kortteinen *1975 Matti Ojamo *1976 Ossi Rahkonen *1977 ? *1978 Kari Leukkunen *1979 Olli Keinänen *1980 Erkki Laukkanen *1981 Harri Koivu *1982 Pasi Andersson *1983 Jaana Lähteenmaa *1984 Jukka Siren *1985 Tuomo Lappalainen (1-2 / 1985), Eero Yrjö-Koskinen (3-4 / 1985) *1986 Kari Pyrhönen *1987 Anu Kantola (1.1.-1.9.1987) Pertti Nyberg (1.9.-31.12.1987) *1988 Juha (JR) Leskinen *1989 Arto Marjomäki *1990 Pasi Mäenpää (1-2 / 1990), Mattias Erkkilä (3-4 / 1990) *1991 viisijäseninen toimitusneuvosto *1992 Raine Hermans *1993 Jarkko Vesikansa *1994 Anna Jussila *1995 Samuli Simojoki *1996 Vappu Heikkurinen (sisältöpäätoimittajina Meri Siirala, Sanna Leskinen, Harri Junttila, Katri Riekkinen) *1997 Terhi Aalto *1998 Kaius Niemi *1999 Marjut Tervola *2000 Ilkka Karisto *2001 Anna Niemelä *2002 Taina Ahtela *2003 Elina Kervinen *2004 Veera Luoma-aho *2005 Timo Nurmi *2006 Olli Waris *2007 Aino Silvo *2008 Maria Ruuska *2009 Saara Myllymäki *2010 Stina Mäntyniemi *2011 Tiina Liukkonen *2012 Mikko Virta *2013 Miran Hamidulla * 2014 Vili Lähteenoja * 2015 Joonas Lehtonen * 2016 Elias Anttila * 2017 Nella Kelkka *2018 Janne Suutarinen *2019 Inka Reinola *2020 Arttu Uuranmäki *2021 Jaakko Oleander-Turja *2022 Saara Pylkkänen *2023 Joakim Kullas *2024 Olli Puumalainen ==Lähteet== ==Aiheesta muualla== *Lehden internetsivut Luokka:Suomalaiset opiskelijalehdet
Samuel Colt

Samuel Colt (19. heinäkuuta 1814 − 10. tammikuuta 1862) oli Colt-revolverin keksijä ja vuonna 1847 perustetun Colt's Patent Firearms Manufacturing Company -yhtiön (nykyisin Colt's Manufacturing Company (CMC)) perustaja. Colt syntyi Hartfordissa Connecticutissa. Hänen isänsä omisti tekstiilitehtaan, jossa työskennellessään Colt oppi teknisiä taitoja. Hän halusi kuitenkin merille ja pestautui matkalle Intiaan. Väitetään, että Colt olisi keksinyt revolverin rullan lukitusmekanismin periaatteen laivan ruorin lukitusmekanismista. Colt sai keksinnölleen patentin Euroopassa vuonna 1835 ja Yhdysvalloissa vuotta myöhemmin. On myös mahdollista että hän kehitteli ensimmäiset versiot liukuhihnasta jonka kehityksen Henry Ford vei loppuunYle, "Amerikkalaisuuden juurilla" -dokumentti. == Lähteet == == Aiheesta muualla == *Colt's Manufacturing Company, Inc.: Colt history. Luokka:Yhdysvaltalaiset keksijät Luokka:Vuonna 1814 syntyneet Luokka:Vuonna 1862 kuolleet Luokka:Asesuunnittelijat